Christopher Paus (1943–2024)

Christopher Paus (1943–2024) var en norsk skipsreder og investor bosatt i London.

 Biografi 
Christopher Paus, som familie og venner kalte Totti, ble født i Oslo som sønn av stålgrosserer Per Paus og Hedevig Wedel-Jarlsberg. Han var barnebarn av hoffsjef og lensgreve Peder Anker Wedel-Jarlsberg og tilhørte «stålgrosserergrenen» av slekten Paus. Han var utdannet sjøoffiser ved Sjøkrigsskolen og hadde mastergrad i finans fra University of Wisconsin–Madison.Nils Klavenes, Ragnvald Risan og Christian Ness: Christopher Paus (1943-2024)'' - Minneord i Aftenposten 9. des. 2024

I 1972 ble han gift med Cecilie Wilhelmsen, datter av skipsreder Tom Wilhelmsen (1911-1978).Aftenposten 25. mai 1972 s. 10 Hans ektefelle og hennes søsken overtok som hovedeiere av rederiet Wilh. Wilhelmsen etter faren i 1978. Christopher og Cecilie Paus flyttet fra Norge i 1972, først til Athen og i 1979 til London. Han begynte sin yrkeskarriere i shippingavdelingen i Citibank og var bl.a. sjef for nordeuropeisk skipsfart ved Citibanks kontor i Pireus og visepresident ved Citibank London. Han etablert seg deretter som selvstendig investor i skipsfarts- og petroleumsvirksomhet gjennom firmaet Pausco med kontor i Oslo og London. Pausco var en videreføring av det internasjonale navnet for firmaet Ole Paus som oldefaren, industrimagnaten Ole Paus, etablerte i 1872. Visesangeren Ole Paus var hans tremenning.

I 1986 overtok han vel 40 % av aksjene i rederiet Herness Shipping.«'Impulsløst' tross omsetningshopp», Aftenposten, morgen, 23.07.1986, s. 10 Han var blant annet styremedlem i Scorpion Offshore,Paus kjøper Scorpion-aksjer, Hegnar.no og eide investeringsselskapet Pausco sammen med sin familie. Han var største eier av oljeriggselskapet SeajacksSeajacks kan bli solgt , E24 og var medlem av representantskapet i Wilh. Wilhelmsen.«W.W. dropper aksjeutbytte», Norges Handels og Sjøfartstidende 3. juni 1986 s. 10

Christopher Paus var bror av petroleumsinvestoren Peder Paus og Cornelia Paus. Han og søskenene overtok den nå fredede eiendommen Esviken i Asker fra sine foreldre, der bestefaren, hoffsjefen, ofte hadde hatt kong Haakon og dronning Maud på besøk. De solgte eiendommen til Asker kommune i 1999.Historie, esviken.no Han er far til designeren og forretningskvinnen Pontine Paus og forretningskvinnen Olympia Paus. 

Referanser

Kategori:Norske investorer
Kategori:Folk knyttet til petroleumsvirksomhet
Kategori:Norske skipsredere